Հիշեցնենք, որ խոսքը գնում է հանքավայրի տարածքում հայտնաբերված կարմիրգրքյան Ապոլլո թիթեռի և կարմիրգրքյան Ոզնաթուփ Մեխակի բուսատեսակի մասին: Ավելի վաղ, լրագրողների հետ զրույցում Էրիկ Գրիգորյանը հերքել էր նշված տեղեկությունը: Վայրի բնության հիմնադրամի (WWF) հայաստանյան գրասենյակի ղեկավար Կարեն Մանվելյանը, ով նույնպես մասնակցել է հանքավայրի տարածքում իրականացրած ստուգման գործընթացին և ըստ էության կենդանին և թիթեռը հայտնաբերվել են հիմնադրամի մասնագետների կողմից, մեզ հետ զրույցում նշել է, որ ուսումնասիրությունները չեն արվել լիարժեք, տրամադրվել է շատ կարճ ժամանակահատված և մի շարք այլ խնդիրներ, որոնց պատճառով անհրաժեշտ է իրականացնել նոր ուսումնասիրություն դրա համար նպաստավոր եղանակային պայմաններում: